خاریجیلره ائو ساتیشی آگوست آیین‌دا گئچن ایلین عینی آیینا گؤره یوزده ۱۲۹،۶ آرتدی.
تورکیه ایستاتیستیک قورومونون (تویک) معلوماتلارینا گؤره، خاریجیلره ائو ساتیشی بوتون سرعتیله داوام ائدرکن، آگوست آیین‌دا اؤتن ایلین عینی آیینا نیسبتا یوزده ۱۲۹،۶ آرتیشلا ۳ مین ۸۶۶ اولدو.
اؤتن ایلین آگوست آیین‌دا خاریجیلره مین ۶۸۴ ائو ساتیلمیشدی.
خاریجیلره ائو ساتیشینین باشلاماسین‌دان بو یانا ایلک دفعه آیلیق اولاراق ۳ مینین اوزرین‌ده ائو ساتیشی اولدو.
بو ایلین ژانویه-آگوست آیلارین‌دا خاریجیلره ائو ساتیشی اؤتن ایلین عینی دؤنمینه گؤره یوزده ۴۲،۶ آرتاراق ۱۸ مین ۵۴۰ اولدو. خاریجیلر، ۲۰۱۷.جی ایلین ژانویه-آگوست آیلارین‌دا ۱۳ مین ۵ ائو ساتین آلمیشدی.
خارجیلرین ائو آلیمیندا ایلک شهر ترجیحی آگوست‌دا دییشمه‌یه‌رک یئنه ده ایستانبول اولدو. بو دؤورده خارجیلره ایستانبول‌دا مین ۱۴۱ ائو ساتیلدی. ایستانبولو ۶۷۵ ائوله آنتالیا، ۳۰۷ ائوله بورسا، ۳۰۵ ائوله آنکارا، ۲۶۳ ائوله یالووا تعقیب ائتدی.
اؤلکه‌‌لرینه گؤره حارجیلره ائدیلن ائو ساتیشین‌دا، عراق وطنداشلارینین آگوست آیین‌دا ایلک سیرادا یئر آلدیغی گؤرولدو.
عراق‌لیلاری ۳۹۴ ائو ایله ایران‌لیلار، ۲۷۵له عربیستان‌لیلار، ۲۷۱له کویت‌لیلر و ۱۹۲ ایله روسلار تعقیب ائتدی.
